CELEX: 52009PC0381
Language: sl
Date: 2009-07-22
Title: Predlog sklep Sveta o stališču, ki ga sprejmejo Skupnosti in njune države članice v okviru Sveta za sodelovanje, ustanovljenega s Sporazumom o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Ukrajino na drugi strani glede sprejetja priporočila o izvajanju pridružitvenega EU-Ukrajina ter sklepa o ustanovitvi skupnega odbora

Pomembno pravno obvestilo

|

52009PC0381

Predlog sklep Sveta o stališču, ki ga sprejmejo Skupnosti in njune države članice v okviru Sveta za sodelovanje, ustanovljenega s Sporazumom o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Ukrajino na drugi strani glede sprejetja priporočila o izvajanju pridružitvenega EU-Ukrajina ter sklepa o ustanovitvi skupnega odbora  /* KOM/2009/0381 končno */  

	[pic] | KOMISIJA EVROPSKIH SKUPNOSTI |Bruselj, 22.7.2009COM(2009) 381 konč.PredlogSKLEP SVETAo stališču, ki ga sprejmejo Skupnosti in njune države članice v okviru Sveta za sodelovanje, ustanovljenega s Sporazumom o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Ukrajino na drugi strani glede sprejetja priporočila o izvajanju pridružitvenega EU-Ukrajina ter sklepa o ustanovitvi skupnega odboraOBRAZLOŽITVENI MEMORANDUMEvropska sosedska politika (ESP) je v zadnjih nekaj letih EU in njenim partnericam omogočila doseči napredek pri krepitvi sodelovanja ter boljšem prilagajanju potrebam in ambicijam partneric po reformah. Skupno delo z Ukrajino se je okrepilo, tako da je močna poglobitev odnosov z EU zagotovljena.Prva pogodbena razmerja med Ukrajino in Evropsko unijo so bila sklenjena leta 1994, ko sta strani podpisali dvostranski sporazum o partnerstvu in sodelovanju med EU in Ukrajino. Sporazum je začel veljati leta 1998. Ob vzpostavitvi evropske sosedske politike sta se EU in Ukrajina odločili, da bosta medsebojne odnose razvijali s pomočjo akcijskega načrta EU-Ukrajina, sprejetega februarja 2005. Njegovo izvajanje sta spremljali skupaj in na podlagi letnih poročil Evropske komisije o napredku.Marca 2007 sta EU in Ukrajina začeli pogajanja o novem pridružitvenem sporazumu, ki naj bi nadomestil in presegel Sporazum o partnerstvu in sodelovanju iz leta 1998. Po vstopu Ukrajine v Svetovno trgovinsko organizacijo je bil del pogajanj tudi vzpostavitev razvitega in celovitega območja proste trgovine z EU. Pogajanja o pridružitvenem sporazumu še potekajo, postopek ratifikacije pa lahko traja še nekaj let, preden bo sporazum začel veljati v celoti.Svet je v svojih sklepih iz februarja 2008 poudaril osrednjo vlogo akcijskih načrtov pri približevanju partnerjev EU. Akcijski načrti so pomembni, saj zagotavljajo dejansko izvajanje pogodbenih odnosov med EU in njenimi partnericami, postajajo pa tudi pomembna referenčna točka za skupnost donatorjev. Ti odnosi se poglabljajo in nekateri cilji so doseženi, medtem ko se o novih še dogovarjajo, zato so potrebna nova orodja. Predpogoji so zadostna osnova za izvajanje obstoječega akcijskega načrta, dokazan napredek pri izvajanju ter dokaz o skupnih vrednotah in interesih. Na vrhu EU-Ukrajina v Parizu septembra 2008 so z zadovoljstvom ugotovili, da se je od sprejetja akcijskega načrta EU-Ukrajina v letu 2005 partnerstvo med Evropsko unijo in Ukrajino močno izboljšalo na vseh področjih skupnih interesov.Na podlagi zgoraj navedenega in ob upoštevanju znatnega napredka pri pogajanjih o pridružitvenem sporazumu so na vrhu pozvali k razvoju novega praktičnega instrumenta, ki bi nadomestil akcijski načrt EU-Ukrajina.Decembra 2008 so se začela pogajanja o tem instrumentu, to je o pridružitvenem načrtu, ki naj bi nadomestil sedanji akcijski načrt ter pripravil in olajšal čim hitrejše izvajanje novega pridružitvenega sporazuma EU-Ukrajina, ko bo ta začel veljati.Po izkušnjah, pridobljenih med izvajanjem akcijskega načrta, bi bil ustrezen dokument, ki bo bolje usklajen z ambicijami in zmogljivostmi držav partneric ter bo hkrati spodbujal izvedljive ukrepe na podlagi regulativnega približevanja zakonodaji in standardom EU. Ohraniti in izboljšati je treba poglavitne lastnosti akcijskih načrtov, in sicer njihovo specifičnost, časovno omejenost in usmerjenost na ukrepanje.Po zgledu postopkov, sprejetih za odobritev akcijskih načrtov evropske sosedske politike, zlasti akcijskega načrta EU-Ukrajina (sklepi Sveta z dne 14. junija 2004), bo pridružitveni načrt sprejel Svet, nato pa ga bo odobril ustrezni svet za sodelovanje. Evropska komisija zato prilaga besedilo predloga za sklep Sveta o stališču, ki naj bi ga sprejele Evropski skupnosti in njune države članice v okviru Sveta za sodelovanje EU-Ukrajina, glede sprejetja Priporočila o izvajanju pridružitvenega načrta v prilogi.Poleg tega je potreben odbor za pregled napredka pri izvajanju pridružitvenega načrta, prihodnjih prednostnih nalog in morebitnih potrebnih prilagoditev. Evropska komisija ob pričakovanju dokončnega dogovora o pridružitvenem sporazumu EU-Ukrajina predlaga, da Svet za sodelovanje EU-Ukrajina ustanovi takšen skupni odbor na ravni visokih uradnikov.Zato Evropska komisija poziva Svet, naj sprejme priloženi predlog sklepa Sveta.PredlogSKLEP SVETAo stališču, ki ga sprejmejo Skupnosti in njune države članice v okviru Sveta za sodelovanje, ustanovljenega s Sporazumom o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Ukrajino na drugi strani glede sprejetja priporočila o izvajanju pridružitvenega EU-Ukrajina ter sklepa o ustanovitvi skupnega odboraSVET EVROPSKE UNIJE JE –ob upoštevanju člena 1 Sklepa Sveta in Komisije 98/149/ES, ESPJ, Euratom: z dne 26. januarja 1998 o sklenitvi Sporazuma o partnerstvu in sodelovanju med Evropskimi skupnostmi in njihovimi državami članicami na eni strani in Ukrajino na drugi strani,ob upoštevanju predloga Komisije[1],ob upoštevanju naslednjega:1.  Sporazum o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Ukrajino na drugi strani je bil podpisan 14. junija 1994 in začel veljati 1. marca 1998.2.  Evropski skupnosti in njune države članice se trenutno z Ukrajino pogajajo o sklenitvi pridružitvenega sporazuma.3.  Pogodbenici nameravata izvajati pridružitveni načrt EU-Ukrajina, ki bo nadomestil sedanji akcijski načrt EU-Ukrajina ter pripravil in olajšal čim hitrejše izvajanje novega pridružitvenega sporazuma EU-Ukrajina z dogovorom o konkretnih ukrepih za doseganje ciljev sporazuma.4.  Potreben je odbor za pregled napredka pri izvajanju pridružitvenega načrta, prihodnjih prednostnih nalog in morebitnih potrebnih prilagoditev. Ta skupni odbor bi deloval na ravni visokih uradnikov in bi ga moral ustanoviti Svet za sodelovanje EU-Ukrajina –SKLENIL:Edini členStališče, ki ga sprejmejo Skupnosti in njihove države članice v okviru Sveta za sodelovanje, ustanovljenega s Sporazumom o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Ukrajino na drugi strani glede izvajanja pridružitvenega načrta EU-Ukrajina, temelji na osnutku Priporočila Sveta za sodelovanje, priloženega k temu sklepu. Svet za sodelovanje bo po potrebi sprejel naknadne spremembe operativnih delov pridružitvenega načrta ob usklajevanju s Skupnostjo in njenimi državami članicami.V Bruslju, 22.7.2009.Za SvetPredsednikPRILOGA 1 Osnutek priporočila o izvajanju pridružitvenega načrta EU-UkrajinaSvet za sodelovanje EU-Ukrajina je –ob upoštevanju Sporazuma o partnerstvu in sodelovanju o sklenitvi partnerstva med Evropskimi skupnostmi in njihovimi državami članicami na eni strani ter Ukrajino na drugi strani (v nadaljnjem besedilu Sporazum o partnerstvu in sodelovanju) in zlasti člena 85 Sporazuma,ob upoštevanju naslednjega:5.  Člen 85 Sporazuma o partnerstvu in sodelovanju daje Svetu za sodelovanje pristojnost, da pripravi ustrezna priporočila v dogovoru obeh pogodbenic.6.  V smislu člena 102 Sporazuma o partnerstvu in sodelovanju pogodbenici sprejmeta vse splošne ali posebne ukrepe za izpolnjevanje svojih obveznosti iz tega sporazuma in sta odgovorni za doseganje ciljev, določenih v tem sporazumu.7.  Pogodbenice Sporazuma o partnerstvu in sodelovanju se trenutno pogajajo o sklenitvi pridružitvenega sporazuma, tudi o vzpostavitvi razvitega in celovitega območja proste trgovine.8.  Pogodbenice Sporazuma o partnerstvu in sodelovanju so se dogovorile o besedilu pridružitvenega načrta EU-Ukrajina.9.  Pridružitveni načrt EU-Ukrajina bo nadomestil sedanji akcijski načrt EU-Ukrajina ter pripravil in olajšal čim hitrejši začetek veljavnosti novega pridružitvenega sporazuma EU-Ukrajina z oblikovanjem konkretnih ukrepov, ki bodo zagotovili praktične smernice za te priprave in izvajanje, ter dogovorom o njih.10.  Načrt pridruževanja ima dvojni namen: določiti konkretne ukrepe za pripravo pridružitvenega sporazuma in zagotoviti širši okvir za splošni cilj politične pridružitve Ukrajine Evropski uniji ter njene tesnejše gospodarske povezanosti z EU.11.  Načrt pridruževanja je operativen dokument, ki se bo po potrebi spreminjal na podlagi pregledov napredka iz oddelka 3.9 pridružitvenega načrta in v skladu z njegovimi splošnimi cilji –SPREJEL NASLEDNJE PRIPOROČILO:Edini členSvet za sodelovanje priporoča, da pogodbenici izvajata pridružitveni načrt EU-Ukrajina iz priloge, če je to izvajanje usmerjeno v pripravo novega pridružitvenega sporazuma EU-Ukrajina ter njegovo izvajanje.V [...]Za Svet za sodelovanjePredsednikPRILOGA 2Osnutek sklepa o ustanovitvi skupnega odboraSvet za sodelovanje EU-Ukrajina je –ob upoštevanju Sporazuma o partnerstvu in sodelovanju o sklenitvi partnerstva med Evropskimi skupnostmi in njihovimi državami članicami na eni strani ter Ukrajino na drugi strani (v nadaljnjem besedilu Sporazum o partnerstvu in sodelovanju) in zlasti člena 88 Sporazuma,ob upoštevanju naslednjega:12.  Svet za sodelovanje ima v skladu s členom 88 Sporazuma o partnerstvu in sodelovanju pooblastilo za ustanovitev vseh drugih posebnih odborov ali teles, ki mu lahko pomagajo pri izvajanju nalog ter za določitev sestave, nalog in načina delovanja teh odborov ali teles.13.  Pogodbenici Sporazuma o partnerstvu in sodelovanju se trenutno pogajata o sklenitvi pridružitvenega sporazuma, tudi o vzpostavitvi območja razvite in celovite proste trgovine.14.  Pogodbenici Sporazuma o partnerstvu in sodelovanju sta se dogovorili o besedilu pridružitvenega načrta EU-Ukrajina.15.  Potreben je odbor za pregled napredka pri izvajanju pridružitvenega načrta, ter njegove prihodnje prednostne naloge in morebitne potrebne prilagoditve. Ta skupni odbor bo deloval na ravni visokih uradnikov –SKLENIL:Edini členSvet za sodelovanje ustanovi skupni odbor na ravni visokih uradnikov. Ta skupni odbor pregleduje napredek pri izvajanju pridružitvenega načrta, prihodnje prednostne naloge in morebitne potrebne prilagoditve pridružitvenega načrta.Skupni odbor se bo sestajal redno, najmanj enkrat letno.V [...]Za Svet za sodelovanjePredsednik [1] UL xxxxxxxx